钦定古今图书集成/明伦汇编/闺媛典/第119卷 > 樊会仁母
## 钦定古今图书集成/明伦汇编/闺媛典/第119卷 > 樊会仁母

按《唐书列女传》：“樊会仁母敬，蒲州河东人。字象子，笄
而生会仁。夫死，事舅姑。祥顺家以其少，欲嫁之，潜约
婚于里人。至期，阳为母病，使归视敬，至知见绐，乃外
为不知者，私谓会仁曰：‘吾孀处不死者，以母老儿幼。
今舅将夺吾志，汝云何’？会仁泣，敬曰：‘儿毋啼’。乃伺隙
遁去，家追及，半道以死自守，乃罢。会仁未冠卒时敬”
母又终。既葬，谓所亲曰：“母死子亡，何生为？”不食数日
死。闻者怜之。